CELEX: 62015CN0381
Language: el
Date: 2015-07-17 00:00:00
Title: Υπόθεση C-381/15: Αίτηση προδικαστικής αποφάσεως την οποία υπέβαλε το Audiencia Provincial de Zamora (Ισπανία) στις 17 Ιουλίου 2015 — Javier Ángel Rodríguez Sánchez κατά Caja España de Inversiones, Salamanca y Soria, S.A.U. (Banco CEISS)

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/26
            
         Αίτηση προδικαστικής αποφάσεως την οποία υπέβαλε το Audiencia Provincial de Zamora (Ισπανία) στις 17 Ιουλίου 2015 — Javier Ángel Rodríguez Sánchez κατά Caja España de Inversiones, Salamanca y Soria, S.A.U. (Banco CEISS)
   (Υπόθεση C-381/15)
   (2015/C 302/33)
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Zamora
   
      Διάδικοι στην υπόθεση της κύριας δίκης
   
   
      Εκκαλών: Javier Ángel Rodríguez Sánchez
   
      Εφεσίβλητη: Caja España de Inversiones, Salamanca y Soria, S.A.U. (Banco CEISS)
   
      Προδικαστικά ερωτήματα
   
   
               1)
            
            
               Συνάδει με τις διατάξεις του άρθρου 6, παράγραφος 1, της οδηγίας 93/13/ΕΟΚ (1), της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, η αναδρομική ισχύς των αποτελεσμάτων της κηρύξεως της ακυρότητας, ως καταχρηστικής, της ρήτρας κατώτατου ορίου επιτοκίου η οποία περιλαμβάνεται στη σύμβαση ενυπόθηκου δανείου όχι από την ημερομηνία συνάψεως της συμβάσεως αλλά από μεταγενέστερο [χρονικό σημείο];
            
         
               2)
            
            
               Συνεπάγεται η εφαρμογή της καταχρηστικής ρήτρας, κατά το χρονικό διάστημα που καθόρισε το Tribunal Supremo της Ισπανίας, αδικαιολόγητο πλουτισμό του επαγγελματία συμβαλλομένου, ο οποίος δεν προστατεύεται από την κοινοτική νομοθεσία, καθόσον δεν αποκαθιστά την ισορροπία των παροχών των συμβαλλομένων και ωφελεί τον συμβαλλόμενο που εισήγαγε την οικονομική ρήτρα η οποία κρίθηκε καταχρηστική;
            
         
               3)
            
            
               Μπορεί να αποτελέσει ο κίνδυνος σημαντικών διαταραχών στην εθνική οικονομία κριτήριο για τον περιορισμό της εφαρμογής και των αποτελεσμάτων καταχρηστικής ρήτρας σε ατομική αγωγή ασκηθείσα από καταναλωτή ή, αντιθέτως, στην εν λόγω ατομική αγωγή η σημαντική διαταραχή θα προκληθεί στην οικονομική κατάσταση του καταναλωτή [ως αποτέλεσμα] του περιορισμού των αποτελεσμάτων της άκυρης ρήτρας στο προμνημονευθέν χρονικό διάστημα;
            
         
      (1)  ΕΕ L 95, σ. 29.